CELEX: 32012R0735
Language: et
Date: 2012-08-14 00:00:00
Title: Komisjoni rakendusmäärus (EL) nr 735/2012, 14. august 2012 , millega muudetakse rakendusmäärust (EL) nr 540/2011 toimeaine kaaliumvesinikkarbonaadi heakskiitmise tingimuste osas  EMPs kohaldatav tekst

15.8.2012   
            
            
               ET
            
            
               Euroopa Liidu Teataja
            
            
               L 218/3
            
         KOMISJONI RAKENDUSMÄÄRUS (EL) nr 735/2012,
   14. august 2012,
   millega muudetakse rakendusmäärust (EL) nr 540/2011 toimeaine kaaliumvesinikkarbonaadi heakskiitmise tingimuste osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõike 2 punkti c,
   ning arvestades järgmist:
   
               (1)
            
            
               Toimeaine kaaliumvesinikkarbonaat kanti nõukogu direktiivi 91/414/EMÜ (2) I lisasse komisjoni direktiiviga 2008/127/EÜ (3) ning komisjoni 3. detsembri 2004. aasta määruse (EÜ) nr 2229/2004 (milles sätestatakse nõukogu direktiivi 91/414/EMÜ (4) artikli 8 lõikes 2 osutatud tööprogrammi neljanda etapi täiendavad üksikasjalikud rakenduseeskirjad) artikliga 24b ettenähtud menetluse kohaselt. Alates direktiivi 91/414/EMÜ asendamisest määrusega (EÜ) nr 1107/2009 käsitatakse seda ainet kõnealuse määruse kohaselt heakskiidetuna ning see on esitatud komisjoni 25. mai 2011. aasta rakendusmääruse (EL) nr 540/2011 (millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga) (5) lisa A osa loetelus.
            
         
               (2)
            
            
               Euroopa Toiduohutusamet (edaspidi „toiduohutusamet”) esitas 16. detsembril 2011 komisjonile määruse (EÜ) nr 2229/2004 (6) artikli 25a kohaselt kaaliumvesinikkarbonaati käsitleva läbivaatamisaruande kavandi. Liikmesriigid ja komisjon vaatasid aruandeprojekti ja toiduohutusameti seisukoha läbi toiduahela ja loomatervishoiu alalises komitees ning 13. juulil 2012 vormistati see komisjoni läbivaatamisaruandena kaaliumvesinikkarbonaadi kohta.
            
         
               (3)
            
            
               Toiduohutusamet esitas oma seisukoha kaaliumvesinikkarbonaadi kohta teatajale ning komisjon palus tal esitada märkused läbivaatamisaruande kohta.
            
         
               (4)
            
            
               Kinnitatakse, et toimeaine kaaliumvesinikkarbonaat on määruse (EÜ) nr 1107/2009 alusel heaks kiidetud.
            
         
               (5)
            
            
               Määruse (EÜ) nr 1107/2009 artikli 13 lõike 2 kohaselt koostoimes artikliga 6 ning teaduse ja tehnika arengut arvestades on vaja muuta kaaliumvesinikkarbonaadi heakskiitmise tingimusi. Võttes arvesse asjaolu, et Belgia hindas kaaliumvesinikkarbonaadi kasutamist insektitsiidina ega tuvastanud lisariske, on asjakohane lubada selle kasutamist ka fungitsiidina.
            
         
               (6)
            
            
               Seetõttu tuleks rakendusmääruse (EL) nr 540/2011 lisa vastavalt muuta.
            
         
               (7)
            
            
               Enne käesoleva määruse rakendamist tuleks liikmesriikidele, teatajale ja kaaliumvesinikkarbonaati sisaldavate taimekaitsevahendite lubade omanikele anda piisavalt aega, et nad saaksid heakskiitmise tingimuste muudatustest tulenevate nõuete täitmiseks valmistuda.
            
         
               (8)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 540/2011 lisa A osa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. veebruarist 2013.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. august 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 309, 24.11.2009, lk 1.
   
      (2)  EÜT L 230, 19.8.1991, lk 1.
   
      (3)  ELT L 344, 20.12.2008, lk 89.
   
      (4)  ELT L 379, 24.12.2004, lk 13.
   
      (5)  ELT L 153, 11.6.2011, lk 1.
   
      (6)  Conclusion on the peer review of the pesticide risk assessment of the active substance potassium hydrogen carbonate, EFSA Journal 2012;10(1):2524. Kättesaadav internetis: www.efsa.europa.eu/efsajournal.htm
   
      LISA
      Rakendusmääruse (EL) nr 540/2011 lisa A osa rida 244 toimeaine kaaliumvesinikkarbonaadi kohta asendatakse järgmisega:
      
         
                     Number
                  
                  
                     Üldnimetus, tunnuskoodid
                  
                  
                     IUPACi nimetus
                  
                  
                     Puhtus (1)
                     
                  
                  
                     Heakskiitmine
                  
                  
                     Heakskiitmise aegumine
                  
                  
                     Erisätted
                  
               
                     „244
                  
                  
                     Kaaliumvesinikkarbonaat
                     CASi nr 298-14-6
                     CIPACi nr 853
                  
                  
                     Kaaliumvesinikkarbonaat
                  
                  
                     ≥ 99,5 %
                     Lisandid:
                     
                                  
                              
                              
                                 Pb kuni 10 mg/kg,
                              
                           
                                  
                              
                              
                                 As kuni 3 mg/kg
                              
                           
                  
                     1. september 2009
                  
                  
                     31. august 2019
                  
                  
                     A   OSA
                     Lubatud kasutada ainult fungitsiidi ja insektitsiidina.
                     B   OSA
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse alalises toiduahela ja loomatervishoiu komitees 13. juulil 2012 kaaliumvesinikkarbonaadi kohta koostatud hindamisaruande (SANCO/2625/2008) järeldusi, eelkõige selle I ja II liidet.
                     Üldhindamisel peavad liikmesriigid pöörama erilist tähelepanu toimeaine ohtlikkusele mesilaste jaoks. Vajaduse korral hõlmavad kasutustingimused meetmeid riskide vähendamiseks.”
                  
               
      
         (1)  Täiendavad andmed toimeainete identifitseerimiseks ja määratlemiseks on esitatud läbivaatusaruandes